Vannpolo startet tre dager før lekenes egentlige startdato, nemlig 7. juli. Både de panamerikanske lekene og de panamerikanske paralympiske leker ble organisert av Toronto 2015s arrangementskomité (TO2015). Dette var tredje gang Canada arrangerte panamerikanske leker, og dette var første gang de ble arrangert i provinsen Ontario. Candada hadde tidligere arrangert de panamerikanske leker to ganger, i 1967 og i 1999, begge gangene i Winnipeg i provinsen Manitoba. De panamerikanske paralympiske leker 2015 ble arrangert tolv dager etter de panamerikanske leker.